11 Ιουλίου, 2023

**ΔΕΛΤΙΟ ΤΥΠΟΥ**

ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ ΥΠΗΡΕΣΙΩΝ ΚΑΙ ΜΕΤΑΦΟΡΩΝ 2021

**Άνοδος σε όλους τους τομείς οικονομικής δραστηριότητας**

Σύμφωνα με τα αποτελέσματα της Έρευνας Υπηρεσιών και Μεταφορών, ο τριτογενής τομέας της οικονομίας κατέγραψε θετική πορεία το 2021 σε σχέση με το 2020.

Συγκεκριμένα, η αξία παραγωγής το 2021 παρουσίασε αύξηση 20,5% στις μεταφορές και αποθήκευση (τομέας Η), 74,9% στις δραστηριότητες υπηρεσιών παροχής καταλύματος και εστίασης (τομέας Ι), 34,8% στην ενημέρωση και επικοινωνία (τομέας J), 24,8% στη διαχείριση ακίνητης περιουσίας (τομέας L) , 20,7% στις επαγγελματικές, επιστημονικές και τεχνικές δραστηριότητες (τομέας Μ), 35,1% στις διοικητικές και υποστηρικτικές δραστηριότητες (τομέας Ν), 7,2% στην εκπαίδευση (τομέας P), 20,2% στις δραστηριότητες σχετικές με την ανθρώπινη υγεία και την κοινωνική μέριμνα (τομέας Q), 24,8% στις τέχνες, διασκέδαση και ψυχαγωγία (τομέας R) και 19,6% στις άλλες δραστηριότητες παροχής υπηρεσιών (τομέας S).



Όσον αφορά στην προστιθέμενη αξία σε τρέχουσες τιμές, αυξήσεις σημειώθηκαν σε όλους τους τομείς. Η πιο αξιοσημείωτη άνοδος (147,8%) καταγράφηκε στις δραστηριότητες υπηρεσιών παροχής καταλύματος και εστίασης, φτάνοντας στα €943,8 εκατομμύρια. Μεγάλες επίσης αυξήσεις σημειώθηκαν στις τέχνες, διασκέδαση και ψυχαγωγία (40,5%) στα €215,7 εκατομμύρια, στις διοικητικές και υποστηρικτικές δραστηριότητες (29,0%) στα €508,5 εκατομμύρια, στη διαχείριση ακίνητης περιουσίας (28,1%) στα €161,5 εκατομμύρια, στις μεταφορές και αποθήκευση (24,2%) στα €811,6 εκατομμύρια και στην ενημέρωση και επικοινωνία (21,4%) στα €1.997,9 εκατομμύρια.

Το 2021 ο αριθμός των απασχολούμενων ατόμων αυξήθηκε σε όλους τους τομείς δραστηριότητας. Η μεγαλύτερη απασχόληση καταγράφεται στις δραστηριότητες υπηρεσιών παροχής καταλύματος και εστίασης με 45.835 άτομα, στις επαγγελματικές, επιστημονικές και τεχνικές δραστηριότητες με 35.381 άτομα, στις μεταφορές και αποθήκευση με 18.196 άτομα, στην ενημέρωση και επικοινωνία με 16.382 άτομα και στις διοικητικές και υποστηρικτικές δραστηριότητες με 16.347 άτομα.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Πίνακας** |  |  |  |  |  |  |  |  |  |  |  |
| **NACE Avαθ.2** | **Οικονομική Δραστηριότητα** | **Αξία Παραγωγής** |  |  | **Προστιθέμενη Αξία σε Τρέχουσες Τιμές** |  |  | **Απασχόληση** |
| **€εκ.**  | **%\*** |  |  |  **€εκ.** | **%\*** |  |  | **Αριθμός** | **%\*** |
| H | Μεταφορές και Αποθήκευση | 3.700,2 | 20,5 |  |  | 811,6 | 24,2 |  |   | 18.196 | 10,9 |
| I | Δραστηριότητες Υπηρεσιών Παροχής Καταλύματος και Υπηρεσιών Εστίασης | 2.109,9 | 74,9 |  |  | 943,8 | 147,8 |  |   | 45.835 | 27,0 |
| J | Ενημέρωση και Επικοινωνία | 7.471,9 | 34,8 |  |  | 1.997,9 | 21,4 |  |   | 16.382 | 16,3 |
| L | Διαχείριση Ακίνητης Περιουσίας | 262,7 | 24,8 |  |  | 161,5 | 28,1 |  |   | 3.402 | 19,5 |
| M | Επαγγελματικές, Επιστημονικές και Τεχνικές Δραστηριότητες | 3.090,2 | 20,7 |  |  | 1.564,6 | 11,9 |  |   | 35.381 | 7,6 |
| N | Διοικητικές και Υποστηρικτικές Δραστηριότητες | 898,3 | 35,1 |  |  | 508,5 | 29,0 |  |   | 16.347 | 16,9 |
| P | Εκπαίδευση | 649,6 | 7,2 |  |  | 370,3 | 13,7 |  |   | 11.567 | 10,8 |
| Q | Δραστηριότητες Σχετικές με την Ανθρώπινη Υγεία και την Κοινωνική Μέριμνα | 1.015,2 | 20,2 |  |  | 643,7 | 19,8 |  |   | 15.619 | 16,0 |
| R | Τέχνες, Διασκέδαση και Ψυχαγωγία | 463,1 | 24,8 |  |  | 215,7 | 40,5 |  |   | 7.025 | 13,6 |
| S | Άλλες Δραστηριότητες Παροχής Υπηρεσιών | 388,3 | 19,6 |  |  | 226,3 | 17,0 |  |   | 12.022 | 6,9 |
|   |   |   |   |   |   |   |   |   |   |   |   |

***\* Ετήσια ποσοστιαία μεταβολή του 2021 σε σχέση με το 2020.***

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Ορισμοί**

**Απασχόληση** – Ο μέσος όρος του συνολικού αριθμού εργαζομένων κατά τη διάρκεια του έτους, σε ισοδυναμία πλήρους απασχόλησης.

**Αξία Παραγωγής** – Η αξία των παραχθέντων υπηρεσιών, οι καθαρές εισπράξεις από αγαθά που πωλούνται ακριβώς στην ίδια κατάσταση όπως αγοράζονται και άλλα έσοδα.

**Προστιθέμενη Αξία** **σε τρέχουσες τιμές** – Προκύπτει αφού αφαιρεθούν από την αξία παραγωγής τα έξοδα παραγωγής, τα διοικητικά έξοδα και τα ενοίκια που πληρώθηκαν για κτίρια και μηχανήματα.

**Κάλυψη και Συλλογή Στοιχείων**

Η Έρευνα Υπηρεσιών και Μεταφορών διενεργείται σε ετήσια βάση στις επιχειρήσεις που η κύρια δραστηριότητά τους εμπίπτει στους τομείς H (Μεταφορές και αποθήκευση), I (Δραστηριότητες υπηρεσιών παροχής καταλύματος και υπηρεσιών εστίασης), J (Ενημέρωση και επικοινωνία), L (Διαχείριση ακίνητης περιουσίας), M (Επαγγελματικές, επιστημονικές και τεχνικές δραστηριότητες), N (Διοικητικές και υποστηρικτικές δραστηριότητες), P (Εκπαίδευση), Q (Δραστηριότητες σχετικές με την ανθρώπινη υγεία και την κοινωνική μέριμνα), R (Τέχνες, Διασκέδαση και Ψυχαγωγία) και S (Άλλες δραστηριότητες παροχής υπηρεσιών) του συστήματος ταξινόμησης οικονομικών δραστηριοτήτων NACE Αναθ. 2 της Ευρωπαϊκής Ένωσης.

Το 2021 η Έρευνα κάλυψε δειγματοληπτικά 3.700 περίπου επιχειρήσεις. Η συλλογή των στοιχείων από τη Στατιστική Υπηρεσία έγινε με τη χρήση ειδικού ερωτηματολογίου.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Υπηρεσίες](https://www.cystat.gov.cy/el/SubthemeStatistics?s=50)

[Προκαθορισμένοι Πίνακες](https://www.cystat.gov.cy/el/KeyFiguresList?s=50) (Excel)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2109)

*Επικοινωνία*

Μαργαρίτα Γεωργίου: Τηλ: +35722602217, Ηλ. Ταχ.: mgeorgiou@cystat.mof.gov.cy

Καλομοίρα Φράγκου: Τηλ: +35722602220, Ηλ. Ταχ.: kfrangou@cystat.mof.gov.cy